Diari Oficial de la Generalitat Valenciana


Sumari del DOGV 2112, del 28-09-1993 (1993/829287)

ORDRE de 14 de setembre de 1993, de la Conselleria de Cultura, per la qual convoca els XII Jocs Esportius de la Generalitat Valenciana.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/14/(1)/dof/vci/html**

### Dades del document

Número de DOGV
:   2112

Data del DOGV
:   28-09-1993

Secció del DOGV
:   DISPOSICIONS GENERALS

Número del document
:   1993/829287


Data del document
:   14-09-1993

Organisme emissor
:   Conselleria de Cultura

Tipus de document
:   Ordre

Correcció d'errades

Ordre de 14 de setembre de 1993, de la Conselleria de Cultura, per la qual convoca els XII Jocs Esportius de la Generalitat Valenciana.  
L'esport de base, en els seus valors formatius, constructors de la personalitat i com a element de desenvolupament social de l?individu, necessita un complement inherent al fenomen esportiu, la competició.  
Els Jocs Esportius de la Generalitat Valenciana proposen aquest tipus d'activitat, però intentant que no es perda el rumb que ha de marcar la pràctica esportiva en els joves, amb caràcter multidisciplinar i amb una màxima continuïtat.  
Dins dels jocs esportius s'estructuraran una sèrie de trobades esportives que faciliten als disminuïts físics, psíquics i sensorials poder practicar aquells esports que els permeten les seues discapacitats.  
Els diversos ajuntaments, com a organitzadors en primera instància dels jocs municipals, han d'esforçar-se a obtenir la màxima participació individual i col·lectiva en les distintes modalitats esportives que puguen organitzar, i han d'assegurar la competició durant tot el curs escolar.  
Les escoles esportives municipals, amb la seua tasca de difusió i de promoció de l?esport han de fomentar que els esportistes formen, sota la tutela dels monitors esportius, equips i grups de competició en els seus respectius entres escolars, a fi d'incrementar l'activitat i el nombre de trobades en els jocs municipals, i respectar així els equips naturals.  
Els jocs autonòmics tenen un caràcter més selectiu, i hi participen els esportistes i equips més destacats. Organitzats en diverses fases culminen amb les finals autonòmiques i donen accés a posteriors competicions nacionals.  
Les federacions tenen una tasca primordial en el desenvolupament dels esports respectius i en la formació de clubs esportius, entrenadors, jutges i àrbitres, que aglutinen el posterior desenvolupament dels nostres joves esportistes.  
Atés el desenvolupament que estan assolint les associacions de pares d'alumnes, i entenent l'activitat esportiva com un complement indispensable del procés educacional, és interessant que aquestes, a través dels consells escolars en els seus diversos àmbits, col·laboren en l?organització dels jocs esportius.  
Amb l'adequada coordinació i corresponsabilitat entre els ajuntaments, les federacions esportives i la Conselleria de Cultura s'aconseguiran els distints objectius que proposen aquests jocs esportius.  
La Conselleria de Cultura encoratja tots els participants directes i els tècnics i educadors perquè des dels diferents estaments facen possible el perfecte desenvolupament dels jocs esportius.  
Per tot això, a proposta de la Direcció General de l?Esport,  
ORDENE  
Article únic  
Convocar els XII Jocs Esportius de la Generalitat Valenciana, i aprovar les bases que els regiran i que figuren en l'annex d'aquesta ordre.  
DISPOSICIO FINAL  
Autoritze el Director General de l?Esport perquè execute aquesta ordre, així com perquè modifique les bases que se, citen en l'annex adjunt quan les circumstàncies així ho aconsellen per als adequats desenvolupament i organització de l'activitat.  
València, 14 de setembre de 1993  
La Consellera de Cultura,   
PILAR PEDRAZA MARTINEZ  
ANNEX  
Bases dels XII Jocs Esportius   
de la Generalitat Valenciana  
1. Ambits d'actuació  
Els XII Jocs Esportius de la Generalitat Valenciana, s'estructuren en dos àmbits d'actuació.  
1.1 Jocs municipals  
Organitzats pels ajuntaments, i dins de les seues competències administratives, s'orienten cap a la promoció esportiva, assegurant l'oferta necessària per a cobrir els requisits de l?esport base, sempre d'acord amb la demanda esportiva que es produesca en cada cas.  
Aquests jocs tenen el suport econòmic de la Conselleria de Cultura, i l'assessorament tècnic del seu personal especialitzat, quan siga requerit pels diversos ajuntaments interessats.  
El calendari dels jocs municipals ha de prolongar-se durant el curs escolar 1993/9.4, encara que ha de possibilitar la incorporació dels equips o dels esportistes més destacats als jocs autonòmics, i en cas que aquests foren eliminats de la competició podrien reincorporar-se a l'activitat local. A la base 5.1 s'estableix un barem de participació en els jocs autonòmics. La determinació dels equips que es classifiquen segons aquest harem, es farà d'acord amb el criteri de l'ajuntament sense entrar en contradicció amb les bases de competició de l?esport de què es tracte.  
El seu principal objectiu ha de ser la promoció d'activitats físiques i esportives, de manera que complemente l?educació física com a instrument formatiu, educatiu i socialitzador.  
1.2 Jocs autonòmics  
Organitzats directament per la Conselleria de Cultura, a través de la Direcció General de l?Esport i en col·laboració amb les federacions esportives implicades en els jocs esportius, amb les quals s'acordarà la redacció de les bases de competició de cada esport que regularan el desenvolupament de les competicions i l?organització de les activitats dins de l?àmbit de l?esport base. Entenent que es realitzarà sempre competició única, no obstant això, es podran establir divisions de competició en aquells esports en què calga.  
El seu objectiu prioritari és l?increment progressiu dels nivells de competició, de manera que es possibilite el màxim rendiment controlat dins de cada etapa del desenvolupament esportiu del jove. S'incrementarà així la base esportiva i es mantindran sempre els criteris didàctics, metodològics i pedagògics de l'aprenentatge i del desenvolupament esportiu.  
Es posarà especial atenció a les trobades de disminuïts, i s'estructuraran els esports i les modalitats més adequats a les peticions que hi haja.  
2. Participants  
Els Jocs Esportius de la Generalitat Valenciana es planifiquen per a xiquets i joves en les primeres etapes d'aprenentatge i pràctica esportiva.  
Per poder participar-hi, cal pertànyer a centres educatius, clubs esportius, o a qualsevol entitat pública o privada, degudament legalitzada, segons les categories expressades en la base 3a i d'acord amb les bases de competició de l?esport de què es tracte. Per a la participació en els jocs autonòmics, els ajuntaments es responsabilitzaran, quant al compliment de les bases, dels equips que aquests hagen designat i que procedesquen dels seu àmbit d'actuació.  
Així mateix, podran participar-hi els disminuïts físics, psíquics i sensorials.  
3. Categories  
3.1 Generals  
S'establiran les següents categories per sexes segons l'any de naixement.  
- Benjamí femení i benjamí masculí, anys 1984/85.  
- Aleví femení i aleví masculí, anys 1982/83.  
- Infantil femení i infantil masculí, anys 1980/81.  
- Cadet femení i cadet masculí, anys 1978/79.  
Excepcionalment, aquestes categories es podran modificar d'acord amb les bases de competició de cada esport que s'acorden amb, la federació autonòmica corresponent i estiguen estipulades nacionalment.  
3.2 Educació Especial  
D'acord amb el nivell d'aptitud física i l?edat s'establiran les següents categories.  
3.2.1 D'acord amb l?edat:  
- Infantil femení i infantil masculí, any 1980 i posteriors.  
- Cadet femení i cadet masculí, anys 1976/77/78/79.  
- Juvenil femení i juvenil masculí, anys 1975 i anteriors.  
3.2.2 D'acord amb l'aptitud física  
A. Activitat adaptada: els reglaments tècnics s'adaptaran als participants segons criteri dels organitzadors de l'activitat i dels arbitres i/o jutges.  
B. Activitat lúdica: els reglaments tècnics s'adaptaran segons el cas al nivells dels participants. L'objectiu primordial de l'activitat és el joc.  
4. Modalitats i fases de competició  
4.1 Generals  
4.1.1 Jocs municipals. En els jocs municipals, l?organització de la competició i les modalitats esportives s'establiran a partir de la decisió del mateix ajuntament organitzador, d'acord amb la demanda esportiva que es produesca en cada municipi.  
4.1.2 Fase autonòmica.  
S'organitzarà fase autonòmica en aquells esports i/o modalitats que aconseguesquen formar grups de competició amb 6 equips com a mínim per categoria i província, i/o un mínim de 16 esportistes per categoria i província, en les modalitats individuals.  
Excepcional meni, es podrà organitzar final autonòmica en aquells esports que per la seua especial transcendència o interès esportiu i cultural es considere necessari.  
En els esports en què s'ha realitzat fase autonòmica en la temporada anterior hi haurà unes bases de competició elaborades conjuntament amb la federació corresponent.  
La competició en tots els esports programats es considerarà competició única; no obstant això, en aquells esports que per les seues característiques ho requeresquen, es podran establir nivells de competició. En tot cas, la composició i l'accés a aquests nivells quedaran reflectits en les corresponents bases de competició de cada esport.  
 Jocs municipals Jocs autonòmics  
Categoria Fase Fases  
Benjamí Municipal -  
Aleví Municipal i/o intermunicipal  
Infanti Municipal Autonòmica  
Cadet Municipal Autonòmica  
4.1.3 Les fases nacionals estaran organitzades pel Consell Superior d'Esports, i es regiran per les condicions econòmiques i tècniques que aquest organisme marque. La Direcció General de l?Esport coordinarà i regularà l'accés i la representació de la Comunitat Valenciana, d'acord amb la normativa de les esmentades fases.  
Un mateix equip no podrà representar la Comunitat en més d'una de les competicions de nivell estatal.  
4.2 Educació Especial  
La competició per a disminuïts es realitzarà d'acord amb el nombre de participants, i es tindrà en compte la proximitat geogràfica entre aquests.  
5. Calendari de competició  
5.1 Jocs municipals  
Els jocs municipals constitueixen la primera fase d'accés als Jocs Esportius de la Generalitat Valenciana. Aquells ajuntaments que organitzen competició podran classificar els seus equips per a la fase autonòmica proporcionalment al volum de participació, segons el quadre següent:  
 Participació  
 núm. d'equips Inscripció màxima  
 fase municipal fase autonòmica  
 4-36 8  
 45-36 6  
 72-69 7  
 24 ó més 4  
Els ajuntaments designaran i comunicaran per escrit, a la direcció territorial de Cultura corresponent, els equips d'esports d'associació que participen en els jocs autonòmics abans del dia 25 de febrer de 1994.  
La Direcció General de l?Esport i de comú acord amb la federació respectiva, podrà modificar l'estructura de competició en aquells esports en què les seues especials característiques d'implantació així ho aconsellen.  
5.2 Jocs autonòmics  
S'iniciaran durant el mes de març. No obstant això, en aquells esports i/o categories en què per la reduïda participació, els ajuntaments no organitzen jocs municipals, s'organitzarà una fase prèvia, amb lligues en grups de 6 equips i per proximitat geogràfica entre els participants. Aquesta competició s'iniciarà el mes d'octubre de 1993,i finalitzarà el febrer de 1994, moment en què s'uniran, els equips classificats juntament amb els procedents dels jocs municipals. De la mateixa manera, en els nivells superiors de competició es podran iniciar les lligues en les dates que es consideren més apropiades segons la conjuntura de cada esport. En aquest cas, s'indicarà en les bases de competició corresponents. Tota modificació de calendaris es comunicarà mitjançant una circular als interessats.  
En les categories cadet i infantil es realitzarà una final autonòmica de cada una de les modalitats esportives que reunesquen els requisits d'aquestes bases.  
En els esports d'associació, es realitzaran les finals autonòmiques durant la primera quinzena de maig de 1994 per a la categoria cadet i durant la primera quinzena de juny per a la categoria infantil.  
6. Inscripcions  
6.1 Generals  
Les entitats realitzaran la inscripció per mitjà del butlletí d'inscripció de l?entitat. Així mateix, es realitzaran uns fulls de composició d'equips, per a cada esport i categoria, en els quals es detallaran els components de l?equip i els entrenadors i/o delegats.  
Amb aquesta finalitat, la Conselleria de Cultura a través de les seus direccions territorials facilitarà als ajuntaments els impresos.  
La inscripció als XII Jocs Esportius comportarà l'acceptació de les bases, així com del Reglament de Disciplina Esportiva vigent.  
Ningú no podrà participar-hi sense haver realitzat la inscripció corresponent a l'ajuntament de la seua localitat, o a la federació que corresponga en aquells esports que així ho contemplen a les bases de competició.  
Aquells centres escolars que estiguen interessats a participar en el Campionat Nacional Infantil Escolar, en el cas que el Consell Superior d'Esports el convoque en els mateixos termes que en el curs 9293, haurien de formar els seus equips amb alumnes matriculats des de setembre de 1993 al centre escolar de què es tracte.  
Els butlletins d'inscripció de l?entitat i els fulls de composició d'equip es presentaran davant els respectius ajuntaments abans del dia 8 d'octubre de 1993.  
Una vegada rebudes i estudiades totes les inscripcions als jocs, el comitè organitzador local confeccionarà els calendaris de competició dels esports en què puga organitzar competició i detallarà aquells que, havent estat sol·licitats, no puga organitzar.  
Cada ajuntament enviarà a les direccions territorials de Cultura de la seua província, abans del dia 15 d'octubre de 1.993, degudament diligenciada, la documentació següent:  
- Còpia del butlletí d'inscripció que hi haja presentat cada una de les entitats de la localitat.  
- Full de composició de cadascun dels equips que les entitats locals hi hagen inscrit. Per cada equip es trametran dues còpies a les 'direccions territorials de Cultura.  
- Calendari dels jocs municipals si s'organitzen.  
- Llista dels esports i equips en els quals no es puga organitzar competició.  
D'aquests quatre documents es quedarà còpia l'ajuntament. Les entitats inscrites guardaran còpia del butlletí d'inscripció i de cadascuna de les fulles de composició d'equips dels que presenten.  
La composició dels equips no podrà variar a partir de la inscripció als jocs autonòmics  
6.2 Educació Especial  
Les inscripcions es presentaran a la secció d'esports de la direcció territorial de Cultura de cada província abans del dia 15 d'octubre de 1993. La documentació serà la mateixa que l'especificada a l'apartat anterior assenyalant la modalitat esportiva i categoria de competició.  
7. Documentació  
En les categories benjamí i aleví.  
- Full de composició d'equips.  
En les categories infantils serà imprescindible la següent documentació:  
- Full de composició d'equips.  
- Llicència esportiva dels jocs.  
En les categories cadets:  
- Full de composició d'equips.  
- Llicència esportiva dels Jocs.  
- Document Nacional d'Identitat o passaport individual.  
Serà imprescindible la presentació dels documents, segons les categories ressenyades anteriorment en totes les proves dels jocs autonòmics i hauran de posar-se a disposició dels àrbitres, jutges o representants de la Conselleria de Cultura sempre que els requeresquen.  
Els ajuntaments podran diligenciar les oportunes llicències esportives dels jocs en la fase municipal d'acord amb el model que facilitarà la Direcció General de l?Esport.  
Els delegats i entrenadors tenen l?obligació de presentar a la mesa arbitral o als jutges de la prova la seua llicència per a actuar com a tals.  
8. Finançament  
La Conselleria de Cultura, subvencionarà els jocs municipals o intermunicipals d'acord amb l?ordre que regula la concessió de subvencions destinades a municipis per al foment i la promoció de la pràctica esportiva de l?exercici econòmic corresponent. Per a obtenir aquesta subvenció els ajuntaments hauran de formalitzar la sol·licitud corresponent i complir la resta dels requisits que s'establesquen en l?esmentada ordre.  
La Conselleria de Cultura disposarà els mitjans adequats per al desenvolupament dels jocs autonòmics, tant en les fases eliminatòries com en les finals autonòmiques, i segons els acords amb cada una de les federacions.  
9. Assistència mèdica  
El Servei Valencià de Salut prestarà atenció mèdico- sanitària als participants inscrits als Jocs Esportius de la Generalitat Valenciana, per mitjà de la seua xarxa d'assistència, presentant llicència esportiva dels jocs i/o full de composició de l'equip.  
Es concertarà una assegurança de responsabilitat civil amb la Mutualitat General Esportiva que cobresca els participants i els organitzadors degudament inscrits als jocs.  
10. Material de competició  
En la fase autonòmica tots els equips dels esports d'associació hauran de presentar en cada prova almenys un baló reglamentari per al joc i, així mateix, cada equip disposarà dels seu material per a l?escalfament.  
El material necessari per al desenvolupament de les competicions serà de lliure elecció sempre què reunesca els requisits tècnics imposats per la federació corresponent.  
11. Comitè de competició  
A l?efecte de resoldre les qüestions suscitades en matèria de disciplina esportiva, es crearan tres nivells i àmbits de comitè de competició.  
a) Municipal. Amb la composició que estime oportuna cada ajuntament.  
b) Territorial. Format per dos representants de la Conselleria de Cultura i un llicenciat en dret.  
c) Autonòmic. Format per dos representants de la Conselleria de cultura i dos llicenciats en dret.


Còpia Permalink ELI